อ่านบทความแล้วพบว่า อาการคล้ายกัน แต่เป็นไม่เยอะ คือ มีภาวะ ปลายองคชาติ ตีบ ซึ่งมักจะมีอาการเป็นแผลถลก เหมือน ผิวหนังแตก เวลามีเพศสัมพันธ์ ไม่ได้เป็นทุกครั้งนะครับ อยากทราบวิธีการรักษา ถ้าทำการขลิบ ดูจะเป็นการรักษาที่ถาวร อยากทราบว่า หลังจากการขลิบ ใช้เวลา เท่าไหร่ แผลถึงจะหายสนิท ดีครับ
สวัสดีค่ะ ภาวะหนังหุ้มปลายองคชาตตีบนั้นเป็นภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวด หรือทำให้มีแผลหลังมีเพศสัมพันธ์ อาจเป็นข้อบ่งชี้ในการทำการขลิบหนังหุ้มปลายค่ะซึ่งการขลิบหนังหุ้มปลายเป็นหัตถการเล็ก ใช้แค่ยาชาเฉพาะที่ ไม่ต้องค้างคืนที่รพ. แผลมักเป็นแผลเล็ก สามารถหายและสมานกันดีภายใน 1-2 สัปดาห์ ถ้าไม่มีภาวะแทรกซ้อนค่ะแนะนำปรึกษาแพทย์เช่นศัลยแพทย์หรือศัลยแพทย์ด้านทางเดินปัสสาวะ เพื่อตรวจร่างกายประเมินรอยโรคและวางแผนการรักษาร่วมกันอีกครั้งค่ะ